APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO ICIO
ADMINISTRACIÓN LOCAL — Municipal — Neves, As (Ordenanzas e Regulamentos, 09/08/2019)

Ao non haberse presentado reclamacións durante o prazo de exposición ao público, queda automaticamente elevado a definitivo o acordo plenario provisional deste Concello adoptado en sesión de 8 de maio de 2019, sobre a modificación da Ordenanza fiscal reguladora do imposto sobre construcións, instalacións e obras (ICIO), cuxo texto íntegro refundido se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo.1.—Constitúe o feito impoñible do imposto, a realización, dentro do termo municipal, de calquera construción, instalación ou obra, para a que se esixa a presentación dunha comunicación previa, declaración responsable, ou a obtención da correspondente licenza de obra ou urbanística, presentárase ou non dita comunicación ou declaración, ou obtivérase ou non a licenza, sempre que corresponda ao Concello a expedición da licenza ou actividade de control.2.—As construcións, instalacións ou obras, ás que se refire o apartado anterior poderán consistir en: a) Obras de nova construción de edificacións e instalacións de toda clase de nova feitura. b) Obras de demolición. c) Obras en edificios, tanto aquelas que modifiquen a súa disposición interior como o seu aspecto exterior. d) Aliñacións e rasantes. e) Obras de fontanería e rede de sumidoiros. f) Obras de cemiterios, instalacións ou obras, se non fosen os propios contribuíntes. g) Calquera outra construción, instalación ou obra que requira presentación dunha comunicación previa ou declaración responsable, ou no seu caso licenza de obra ou urbanística de acordo coa normativa vixente.1.—Son obrigados tributarios deste imposto, a título de contribuíntes, as persoas físicas, persoas xurídicas ou entidades do artigo 35.4 da Lei Xeral Tributaria, que sexan donos da construción, instalación ou obra, sexan ou non propietarios do inmoble sobre o que se realice aquela. Para os efectos previstos no parágrafo anterior terá a consideración de dono da construción, instalación ou obra quen soporte os gastos ou o custo que comporte a súa realización.2.—No suposto de que a construción, instalación ou obra non sexa realizada polo suxeito pasivo contribuínte, terá a condición de suxeito pasivo substituto do mesmo quen presente unha comunicación previa ou declaración responsable, ou no seu caso solicite as correspondentes licenzas ou realicen as construcións, instalacións ou obras. Para a aplicación deste apartado considerase substituto de primeiro grao ao que presente unha comunicación previa ou declaración responsable, ou no seu caso ao solicitante da licenza, e a este obrigado dirixiráselle a acción dirixida ao cobro do imposto. Cando non exista solicitude ou presentación de comunicación, esixiráselle a presentación da liquidación e o ingreso á empresa que realice a construción, instalación ou obra.1.— A base impoñible deste imposto está constituída polo custo real e efectivo, da construción, instalación ou obra, entendendo por tal, para estes efectos, o custo de execución material daquela.2.—A cota do imposto será o resultado de aplicar á base impoñible o tipo de gravame.3.—O tipo de gravame será o que figura no anexo desta ordenanza.4.—O imposto devengarase no momento de iniciarse a construción, instalación ou obra, aínda cando non se presentase comunicación previa, ou no seu caso, non se obtivese a preceptiva licenza.1.—Cando se presente unha comunicación previa, ou no seu caso non se conceda a licenza urbanística, ou mesmo non habéndose presentado comunicación previa nin solicitado, concedido ou denegado aínda licenza e se iniciase a construción, instalación ou obra, practicarase unha liquidación provisional do imposto, determinándose a base impoñible en función do orzamento de execución material presentado polo interesado para a execución das obras ou instalacións ou conforme ao determinado polos técnicos municipais, de acordo co custe real estimado do proxecto.2.—Á vista das construcións, instalacións ou obras, efectivamente realizadas e do custo real efectivo das mesmas, o Concello, mediante a oportuna comprobación administrativa, poderán modificar, no seu caso, a base impoñible a que se refire o apartado anterior, practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda.3.—Nos supostos nos que unicamente sexa necesario a presentación da comunicación previa ou declaración responsable, o imposto esixirase no momento da presentación da comunicación previa ou declaración responsable.1.—Gozarán dunha bonificación de entre o 50% e 95% na cota do Imposto as construcións, instalacións ou obras que sexan declaradas de “especial interese ou utilidade municipal” por concorrer circunstancias sociais, culturais, histórico artísticas ou de fomento do emprego que xustifiquen tal declaración. Non obstante, as obras colectivas de utilidade pública e interese municipal que contribúan a satisfacer as necesidades e aspiracións da comunidade veciñal, contempladas nos artigos 25 e 26 da Lei 7/85, de 2 de abril, gozarán da bonificación no seu grao máximo do 95%. Asemade, polo especial interese e utilidade municipal e para favorecer a reparación, rehabilitación e reconstrución, de edificacións xa existentes no termo municipal, que foran afectadas polos incendios que tiveron lugar o pasado 15 de outubro de 2017, as obras de reparación, rehabilitación e reconstrución, ou nova construción sempre que veña imposta por imperativo legal, destas edificacións, gozarán da bonificación no seu grao máximo do 95%. Esta bonificación terá efectos retroactivos a tódalas solicitudes de licenza ou comunicacións previas efectuadas dende o 15 de outubro de 2017 e estenderá os seus efectos a tódalas solicitudes de licenza ou comunicacións previas efectuadas, para esta finalidade, ata o 31 de decembro de 2019. Ditas bonificacións terán carácter rogado, a solicitude do suxeito pasivo. Presentada a solicitude para a aplicación de ditas bonificacións, corresponde aos Servizos Municipais de Urbanismo, previa valoración das obras que se pretenden realizar, formular informe sobre a súa concesión. Corresponderá dita declaración así coma fixación do porcentaxe de bonificación, ao Pleno da Corporación en función das circunstancias concorrentes en cada caso, e se acordará, previa solicitude do suxeito pasivo, polo voto favorable da maioría simple dos seus membros.2.—Gozarán dunha bonificación do 90 % na cota do imposto as construcións, instalacións ou obras nas que se incorporen sistemas para o aproveitamento térmico ou eléctrico da enerxía solar. Esta bonificación aplicarase de forma exclusiva sobre o importe da cota que resulte de multiplicar o orzamento de execución material das obras especificamente destinadas á sistemas para o aproveitamento térmico ou eléctrico da enerxía solar. A aplicación desta bonificación estará condicionada a que as instalacións para produción de calor inclúan colectores que dispoñan da correspondente homologación da Administración competente. Non se concederá esta bonificación cando a implantación destes sistemas sexa obrigatoria a teor da normativa específica na materia. Dita bonificación terá carácter rogado, a solicitude do suxeito pasivo. Presentada a solicitude para a aplicación de dita bonificación, corresponde aos Servizos Municipais de Urbanismo, previa comprobación e valoración das obras incluídas no proxecto, formular informe sobre a súa concesión.3.—Gozarán dunha bonificación do 50% as construcións, instalacións ou obras referentes ás vivendas de protección oficial. A bonificación prevista neste parágrafo aplicarase á cuota resultante de aplicar, no seu caso, as bonificacións a que se refiren os parágrafos anteriores.4.—Gozarán dunha bonificación do 90% na cota do Imposto, as obras de reforma de edificacións xa existentes que se realicen co fin de favorecer as condicións de acceso e habitabilidade dos discapacitados. Esta bonificación aplicarase de forma exclusiva sobre o importe da cota que resulte de multiplicar o orzamento de execución material das obras especificamente destinadas á eliminación de barreiras arquitectónicas polo tipo impositivo. Dita bonificación terá carácter rogado, a solicitude do suxeito pasivo. Presentada a solicitude para a aplicación de dita bonificación, corresponde aos Servizos Municipais de Urbanismo, previa valoración das reformas que se pretenden realizar, formular informe sobre a súa concesión.5.—As bonificacións previstas no presente artigo son acumulativas, e poderán ser aplicables simultaneamente. A inspección e recadación do imposto realizaranse de acordo co previsto na Lei Xeral Tributaria e nas demais leis do Estado reguladoras da materia, así como nas disposicións ditadas para o seu desenvolvemento. En todo o relativo á cualificación de infraccións tributarias, así como á determinación das sancións que polas mesmas correspondan a cada caso, aplicarase o réxime regulado na Lei Xeral Tributaria e nas disposicións que a complementan e desenvolven. A presente ordenanza fiscal entrará en vigor ó día seguinte da súa publicación no Boletín Oficial da provincia, permanecendo en vigor ara a súa modificación ou derogación. Contra esta modificación, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia de Pontevedra ante a Sala do Contencioso-Administrativo do Tribunal Superior de Xustiza de Galicia. DOCUMENTO ASINADO ELECTRONICAMENTE